钦定古今图书集成/明伦汇编/官常典/第403卷 > 《敬赠郑谏议十韵》前人
## 钦定古今图书集成/明伦汇编/官常典/第403卷 > 《敬赠郑谏议十韵》前人

谏官非不达，诗义早知名。破的由来事，先锋孰敢争。
思飘云物外，律中鬼神惊。毫发无遗恨，波烂独老成。
野人宁得所，天意薄浮生。多病休儒服，宜搜信客旌。
筑居仙缥缈，旅食岁峥嵘。使者求颜阖，诸公厌祢衡。
将期一诺重，欻使寸心倾。君见穷途哭，宜忧阮步兵。